Ég vil þakka þér fyrir að gefa þér tíma til að taka þátt í þessu verkefni með mér.

Markmiðið er að kanna upplifun notanda á nýju kerfi sem við erum að þróa. Um er að ræða vefsíðu þar sem hægt er að selja notaðar vörur. Síðan virkar þannig að notendur skrá vörur til sölu og tilvonandi kaupendur gera tilboð í vörurnar. Það er ekki verið að prófa þig heldur er verið að prufa viðmót vefsíðunnar og kanna upplifun notenda í þeirri von um að bæta hönnun á viðmóti. Við áætlum að þetta taki 10 – 15 mín. Þú ert ekki tilneydd/ur til að klára prófunina viljir þú það ekki. Þetta er nafnlaust og ekki hægt að rekja einstaka svör til þín og verða gögnin eingöngu notuð til að bæta viðmótshönnun og til að gera vefsíðuna aðgengilegri fyrir framtíðarnotendur.

Það sem ég vil biðja þig um að gera er að leysa nokkur verkefni og útskýra fyrir mér þau skref sem þú tekur við það að leysa verkefnin. Mátt endilega láta mig vita ef það er eitthvað sem er óskýrt eða mætti betur fara.

Áður en við byrjum á að leysa verkefnin værir þú til í að svara nokkrum almennum spurningum.

1. Hver er tölvukunnátta þín?
2. Hefur þú notast við vefsíður sem selja notaðar vörur

Verkefnin eru framkvæmd með hugsa upphátt aðferð. Hugsa upphátt aðferð útskýrð fyrir viðmælanda.

1. Ég vil biðja þig um að skrá þig inn í kerfið.
2. Ég vil biðja þig um að finna vörur tengdar bifreiðum
3. Ég vil biðja þig um að finna auglýsingu um samsung þvottavél og skoða ítarlegri upplýsingar tengda auglýsingunni
4. Ég vil biðja þig um að gera tilboð í samsung þvottavélina
5. Ég vil biðja þig um að finna upplýsingar um þinn notanda
6. Ég vil biðja þig um að skrá þig út úr kerfinu

Að lokum myndi ég vilja spyrja þig nokkura spurninga um kerfið sem þú varst að prófa

1. Hvað líkaði þér vel við notkunina á þessu kerfi?
2. Hvað líkaði þér illa við?
3. Líkaði þér framsetning og litaval?
4. Myndir þú vilja sjá einhverja virkni í þessu kerfi sem er ekki nú þegar til staðar?

Ég þakka þér kærlega fyrir að taka þátt í þessu verkefni álit þitt mun koma að góðum notum. Við metum það mikils.